วันจันทร์เย็นที่ผ่านมา มีโอกาสพาคุณพ่อคุณแม่ไปเลี้ยงข้าวท่านที่ร้านนี้ สรุปคือ ประทับใจทั้งรสชาติอาหาร บรรยากาศ การบริการและเจ้าของร้านค่ะ

*สถานที่: เจ้าของบอกว่าเคยมีคนมาจัดปาร์ตี้ส่วนตัว รองรับได้ประมาณ 150 คนเลยค่ะ มีที่นั่งทั้ง indoor outdoor ซึ่งส่วนตัวชอบ outdoor มากกว่า เค้านำพัดลมมาเป่าให้ ยุงเลยไม่กัดค่ะ ดีจัง
อ้อ วันพุธกับศุกร์มีดนตรีสดด้วยนะคะ 

*อาหาร: เจ้าของร้านบอกว่าไม่ใส่ผงชูรสซักเมนูจ้า และเจ้าของเป็นคนคอยเทสรสชาติอาหารอยู่ในครัว ใส่ใจดีมากๆ อาหารเลยออกมาอร่อยทุกจานค่ะ 
- ต้มแซ่บกระดูกอ่อน (240.-): กระดูกหมูอ่อนจริงแบบเคี้ยวกรุบๆได้ น้ำซุปก็อร่อยไม่เหมือนใคร ค่อนข้างแซ่บ มีเห็ด ข่ากับตะไคร้มาให้ตัดเลี่ยน 
- สลัดผัก (160.-): ผักหลากชนิดราดน้ำสลัดตามแต่จะสั่ง เราขอแบบอ้วนน้อยสุดเลยได้เป็นน้ำสลัดแบบ
บัลซามิกมาค่ะ
- คาเนลโลนี (220.-): คล้ายๆ ผักโขมอบชีสที่มี
แป้งลาซานญ่าวางโปะไว้ด้านบน เคี้ยวชีสหนึบๆเพลินดี ไม่เค็มมากไปค่ะ
- ยำหมูย่างพริกไทยดำ (180.-): เมนูนี้คุณแม่ชอบมากค่ะ รสชาติน้ำยำกลมกล่อม หมูย่างออกมานุ่มไม่เหนียวค่ะ

*บริการ: ดีค่ะ คอยดูลูกค้าอยู่ตลอด
